text: চিমামান্দা ঙ্গোজি আদিচিয়ে (; জন্ম ১৫ সেপ্টেম্বর ১৯৭৭) একজন নাইজেরিয়ান লেখিকা যাঁর সাহিত্যকর্ম উপন্যাস থেকে শুরু করে ছোটগল্প ও নন-ফিকশন পর্যন্ত বিস্তৃত। দ্য টাইমস লিটারারি সাপ্লিমেন্টে তাঁকে অবিহিত করা হয় যে তিনি সমালোচকদের দ্বারা ব্যাপক প্রশংসিত ইংরেজিভাষী লেখকদের একটি মিছিলের সর্বাপেক্ষা গুরুত্বপূর্ণ লেখক যিনি একটি নতুন পাঠক প্রজন্মকে আফ্রিকান সাহিত্যের প্রতি আকৃষ্ট করতে সফল হয়ে চলেছেন।
  
  আদিচিয়ে পার্পল হিবিস্কাস (২০০৩), হাফ অব অ্যা ইয়েলো সান (২০০৬), আমেরিকানা (২০১৩) প্রভৃতি উপন্যাস এবং ছোটগল্পসংকলন দ্য থিং অ্যারাউন্ড ইওর নেক (২০০৯) ও নাতিদীর্ঘ প্রবন্ধ উই শুড অল বি ফেমিনিস্টস (২০১৪) লিখেছেন। তাঁর সাম্প্রতিক বই 'ডিয়ার ইজাওয়েলে' অথবা 'অ্যা ফেমিনিস্ট ম্যানিফেস্টো ইন ফিফটিন সাজেসচন্স' ২০১৭ সালের মার্চ মাসে প্রকাশিত হয়। ২০০৮ সালে তিনি ম্যাকআর্থার জিনিয়াস গ্রান্ট পুরস্কারে ভূষিত হন।
title: চিমামান্দা ঙ্গোজি আদিচিয়ে